# Amerikai oroszlán

### A Wikipédiából, a szabad lexikonból.

? Amerikai oroszlán Státusz: fosszilis
Amerikai oroszlán, ősi bevésés
Rendszertan

Ország: | Állatok (Animalia)
Törzs: | Gerinchúrosok (Chordata)
Altörzs: | Gerincesek (Vertebrata)
Osztály: | Emlősök (Mammalia)
Rend: | Ragadozók (Carnivoria)
Család: | Macskafélék (Felidae)
Nem: | Panthera
Faj: | P. atrox

Tudományos név
Panthera atrox Leidy, 1853

Az amerikai oroszlán (Panthera atrox vagy Panthera leo atrox) volt a pleisztocén kori Amerika legnagyobb szárazföldi ragadozója. A macskafélék családjának egy kihalt faja, amely az utolsó jégkorszak végével tűnt el, mintegy 10 000 évvel ezelőtt.

Az amerikai oroszlánok testalkata sokban hasonlított a ma Afrikában élő oroszlánokéra, azonban mintegy 25%-al voltak nagyobbak náluk: kb. 3-3,5 méter hosszúak lehettek, a hímek átlagosan 235 kg-ot, a nőstények pedig 175 kg-ot nyomhattak. A kardfogú tigriseknél is nagyobbak voltak (az utóbbiak voltak kb. akkorák, mint a mai oroszlánok).

Maradványaikat Alaszkától Peruig számos helyen megtalálták szerte Amerikában, a legjobb állapotú csontvázaikra Kaliforniában bukkantak. Ősei minden bizonnyal azok az Eurázsiában élt barlangi oroszlánok voltak, amik Riss-jégkorszak vége felé a vándorló növényevők csordáit követve mintegy 150-100 000 évvel ezelőtt Beringián keresztül Észak-Amerikába jutottak. Az utolsó, Würm-jégkorszak során megszűnt a kapcsolat Eurázsia és Észak-Amerika között, így a két faj elszigetelődött egymástól és külön utakon fejlődött.

Az amerikai oroszlánok a mai oroszlánokhoz hasonlóan csoportokban élhettek Észak-Amerika nyílt térségein, ahol valószínűleg közösen vadászhattak a pleisztocén kori Amerika nagytestű növényevő emlőseire (amerikai ló, amerikai masztodon, amerikai bölény, stb.). Minden bizonnyal olyan csúcsragadozó lehetett az észak-amerikai prériken, mint a mai oroszlánok az afrikai szavannákon.

Az amerikai oroszlánok az utolsó jégkorszak végével haltak ki, mintegy 10 000 évvel ezelőtt, vagyis nem sokkal a mai amerikai indiánok őseinek megérkezését követően. Ezért erős a gyanú, hogy az első indiánok túlzott vadászatának eshettek áldozatul: vagy zsákmányállataik, vagy az amerikai oroszlánok túlzott vadászata miatt. Mások szerint kihalásukat a pleisztocént követő gyors felmelegedés okozhatta. (Erről bővebben: pleisztocén megafauna.) Legközelebbi ma élő rokona az Afrikában élő oroszlán.

## [szerkesztés] Forrás

- American Lion
- American Lion
- Panthera atrox

A lap eredeti címe "http://hu.wikipedia.org../../../a/m/e/Amerikai_oroszl%C3%A1n.html"

Kategóriák: Macskafélék | Ősállatok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Français
- Italiano
- Nederlands
- Português
- Srpskohrvatski / Српскохрватски